پاکستان کے بزرگ شیعہ عالم یعقوب علی توسلی کا انتقال

رسا نیوز ایجنسی - تحریک جعفریہ پاکستان کے بزرگ رہنما حجت الاسلام یعقوب علی توسلی طویل علالت کے بعد گذشتہ شب انتقال کرگئے ۔

خبر کا کوڈ: ۷۶۲۴

تاریخ: ۲۷ اسفند ۲۰۱۴ - ۱۵:۱۹

رسا نیوز ایجنسی کی رپورٹ کے مطابق، تحریک جعفریہ پاکستان کے بزرگ رہنما حجت الاسلام یعقوب علی توسلی طویل مدت علالت کے بعد گذشتہ شب خالق حقیقی سے جا ملے ۔

حجت الاسلام یعقوب توسلی، قائد ملت مفتی جعفر حسین، قائد شھید عارف الحسینی اور قائد ملت جعفریہ حجت الاسلام و المسلمین سید ساجد علی نقوی کے قریبی ساتھیوں میں سے تھے، آپ تحریک جعفریہ پاکستان کے صوبائی صدر اور مرکزی نائب صدر رہ چکے ہیں ۔

کوئٹہ میں 80 کی دھائی میں پیدا ہونے والی صورتحال اور قید و بند کی صعوبتوں کے ساتھ آپ کی خدمات قابل تحسین ہے ۔

قائد ملت جعفریہ پاکستان حجت الاسلام و المسلمین سید ساجد علی نقوی، شیعہ علماء کونسل پاکستان کے جنرل سکریٹری حجت الاسلام عارف حسین واحدی اور دیگر شخصیتوں نے اس سانحہ پر غم و رنج کا اظھار کیا ہے ۔